**CONVENI MARC ENTRE LA UNIVERSITAT DE BARCELONA I EL COL·LEGI MAJOR UNIVERSITARI ........**

**REUNITS**

D’una part, el Dr. Joan Guàrdia Olmos, Rector Magnífic de la Universitat de Barcelona en virtut del nomenament per Decret 4/2024, de 03 de gener de 2024 (DOGC núm. 9073, de 05 de gener de 2024), com a representant legal d’aquesta institució, amb domiciliació a Gran Via de les Corts Catalanes, 585, 08007 Barcelona, i NIF Q-0818001-J, en virtut de les competències que estan previstes en l’Estatut de la Universitat de Barcelona aprovat per Decret 246/2003, de 8 d’octubre (DOGC núm. 3993, de 22 d’octubre).

I de l’altra, (dades contrapart, càrrec, legitimació per subscriure el conveni, etc.)

Ambdues parts, en l’exercici de les funcions que els hi estan legalment atribuïdes, reconeixent-se recíprocament la capacitat legal necessària.

**MANIFESTEN**

1. Que la Universitat de Barcelona, com a institució de dret públic, té atribuïda, entre d’altres, la funció de col·laborar amb les administracions públiques, institucions i entitats privades amb la finalitat d’elaborar, participar i desenvolupar plans i accions que contribueixin al progrés de la ciència, de la difusió de la cultura i el desenvolupament de la societat.
2. Que la Universitat de Barcelona, fent-se ressò d’una llarga tradició universitària i per tal de donar compliment al seu Estatut i *a la Normativa Reguladora dels Col·legis Majors propis i de les condicions de vinculació dels Col·legis Majors adscrits,* manifesta la voluntat de vincular-se amb diversos col·legis majors de la ciutat de Barcelona i fomentar, ampliar i difondre aquest model d’oferta d’allotjament entre la comunitat universitària de la Universitat de Barcelona especialment als joves estudiants que accedeixen a l’ensenyament universitari, els quals han de tenir com a finalitat:
	1. Afavorir la formació humanística dels universitaris en la dimensió social, cultural, artística i esportiva, que complementi la formació científica i tècnica de les facultats universitàries.
	2. Procurar la formació cívica dels col·legials mitjançant la potenciació de l’esperit de convivència dins de la pluralitat, el respecte a la llibertat de l’individu, la cooperació i solidaritat i la sensibilitat respecte de la vida social.
	3. Facilitar la formació professional dels universitaris, propiciant condicions idònies per treballar i promovent activitats que fomentin l’intercanvi d’informació i d’opinions.
	4. Col·laborar en la formació científica dels universitaris facilitant l’intercanvi d’anàlisis i mètodes entre els estudiosos de les diverses disciplines i promovent activitats monogràfiques que estimulin l’esmentada informació.
	5. Possibilitar el coneixement de la llengua, de la història i de la cultura catalanes.
	6. Estimular la convivència i la integració d’estudiants de procedències diverses i propiciar un ambient en què siguin possibles diferents maneres de viure, per tal de satisfer les particularitats personals i aconseguir rendiments més alts en l’estudi.
	7. Col·laborar amb els òrgans i centres de la Universitat en la realització de la política d’extensió cultural i d’intercanvi científic.
3. Que el Col·legi Major Universitari .............. integrat en la Universitat de Barcelona des de la seva creació, proporciona residència a la comunitat universitària, en general, i a l’alumnat, més concretament, i promou la formació cultural i científica.
4. Que ambdues institucions estan interessades a concertar el nou marc de col·laboració que permeti assolir els objectius que s’han proposat i renovar així les voluntats i els compromisos que en van establir inicialment amb la signatura del conveni d’adscripció del 30 de gener de 1987.

I, és per tot això que ambdues parts, conclouen la signatura d’aquest acord marc que es basarà en les següents:

**CLÀUSULES**

**Primera .**

L’objecte d’aquest conveni és l’establiment de les condicions d’adscripció del Col·legi Major Universitari ............. a la Universitat de Barcelona, d’acord amb l’article 53 de l’Estatut de la Universitat de Barcelona i de la Normativa Reguladora dels Col·legis Majors propis i de les condicions de vinculació dels Col·legis Majors adscrits aprovada pel Consell de Govern de 8 de febrer de 2006.

**Segona .**

El Col·legi Major Universitari ......... coneix i fa seus els principis bàsics que fonamenten l’Estatut de la Universitat de Barcelona i es compromet a donar compliment a allò que li pertoca i que és d’aplicació en aquest àmbit.

La Universitat de Barcelona, per la seva part, reconeix l’autonomia de funcionament del Col·legi Major Universitari ............, així com manifesta conèixer els Estatuts que el regulen, i respecta la personalitat pròpia i distintiva del Col·legi Major.

**Tercera .**

El Col·legi Major Universitari ..................., en acceptar la seva condició de col·legi major adscrit a la Universitat de Barcelona, es compromet a reservar en els períodes de convocatòria amb caràcter preferent un percentatge mínim del ...% de la seva capacitat d’allotjament per a estudiants de la Universitat de Barcelona, amb el benentès que, una vegada complert el tràmit preferencial, l’assignació definitiva de places haurà de respectar els criteris d’admissió propis del Col·legi Major.

La Universitat de Barcelona es compromet a difondre i a incorporar en els seus mitjans de difusió habituals, en els diferents formats i suports, l’oferta d’allotjament del Col·legi Major Universitari ........... i fer visible la seva vinculació i adscripció a aquesta Universitat.

**Quarta .**

El Col·legi Major Universitari ............... haurà de lliurar una memòria anual a la Universitat de Barcelona que recollirà les dades i les estadístiques de les persones residents durant el curs acadèmic o any natural, especialment pel que fa als col·legials vinculats a la Universitat de Barcelona, en el termini de 6 mesos a partir de la finalització del curs acadèmic. La memòria anual també haurà d’incorporar el resum de les activitats culturals i acadèmiques que organitzi el Col·legi Major per tal de contribuir a la formació integral dels estudiants.

El Col·legi Major comunicarà a la Universitat de Barcelona qualsevol canvi que es produeixi en la seva titularitat i gestió, així com en la designació dels responsables de la seva direcció.

Tanmateix, el Col·legi haurà d’incorporar a la memòria un certificat del Patronat del centre en el qual hi haurà de constar que s’ha fet el tancament econòmic de l’exercici de conformitat a l’exigit en la legislació vigent fent esment de la seva aprovació i haurà d’informar a la UB de qualsevol incidència o modificació que pugui alterar la continuïtat de la prestació del servei d’allotjament. Aquesta informació s’enviarà abans del 30 de setembre de l’any següent.

La UB podrà demanar al Col·legi Major el resultat final de l’exercici pressupostari així com el resultat de l’auditoria anual.

**Cinquena .**

La designació o el nomenament del director o directora del Col·legi Major és una competència exclusiva de l’entitat titular del Col·legi a través dels seus òrgans rectors.

El director o directora del Col·legi Major Universitari ........... actuarà com a representant de l’entitat davant la Universitat de Barcelona i formarà part del col·lectiu de representants dels col·legis majors adscrits que haurà d’escollir un representant per a formar part de la Comissió de Col·legis Majors de la Universitat de Barcelona per tal de fer el seguiment de l’activitat dels centres que proporcionen residència a la comunitat universitària.

També serà la persona encarregada de canalitzar a la Universitat de Barcelona a través del vicerectorat corresponent les comunicacions i documentació que s’esmenten en aquest conveni.

**Sisena .**

Aquest conveni no comporta cap compromís econòmic per cap de les parts signants.

La Universitat de Barcelona i el Col·legi Major Universitari ............ hauran de preveure dins dels seus pressupostos anuals els possibles compromisos econòmics que es derivin de la programació de les activitats comunes o compartides que es puguin establir i que es podran regular a través de convenis específics.

**Setena .**

En el termini de 6 mesos des de la signatura del contracte, el Col·legi Major Universitari ............ haurà de presentar la següent documentació a la Universitat de Barcelona:

* Estatuts actualitzats del Col·legi Major.
* Un projecte educatiu on s’expliqui quines activitats es desenvoluparan per a garantir. la formació integral dels col·legials.
* Criteris d’admissió dels col·legials i condicions de permanència.
* Relació de mitjans i instal·lacions de què disposa el col·legi major.
* Memòria de responsabilitat social: els col·legis majors han de fomentar l’accés d’estudiants amb diversitat funcional i dificultats econòmiques mitjançant l’adaptació dels espais i si s’escau mitjançant un sistema d’ajuts econòmics.
* Reglament de règim intern que haurà d’incloure, com a mínim:
	+ Normés d’ús de les instal·lacions.
	+ Drets i deures de les persones que hi resideixen.
	+ Règim disciplinari i altres normatives internes..

En cas que el Col·legi Major no compleix amb el lliurament d’aquesta documentació en el termini establert, la Universitat de Barcelona podrà rescindir el conveni amb la corresponent notificació.

**Vuitena .**

Les qüestions litigioses que puguin sorgir en la interpretació i el compliment del conveni seran resoltes per acord d’ambdues parts i, si no fos possible aquest acord, hi intervindrà en primera instància la Comissió de Col·legis Majors que preveu la normativa universitària vigent.

No obstant això, i en cas de mantenir-se el desacord, les parts es comprometen a sotmetre’s a mediació abans d’iniciar qualsevol reclamació davant de la jurisdicció que pertoqui.

**Novena .**

Són causes d’extinció del present conveni:

1. El transcurs de la vigència d’aquest acord.
2. El mutu acord entre les parts abans de finalitzar el termini establert.
3. La impossibilitat sobrevinguda legal o material de donar compliment a l’objecte d’aquest conveni.
4. L’incompliment greu i reiterat de qualsevol de les dues parts d’alguna de les estipulacions essencials del conveni.

En aquest cas, qualsevol de les parts podrà notificar a la part incomplidora un requeriment per tal que compleixi amb les seves obligacions. Aquest requeriment serà comunicat a la Comissió de Seguiment.

Si transcorregut el termini indicat en el requeriment persistís l’incompliment, s’entendrà resolt el conveni. La resolució del conveni per aquesta causa donarà lloc a la indemnització dels perjudicis causats, d’acord amb els criteris que es determinin per la Comissió de Seguiment.

1. La denúncia d’una de les parts, comunicada a l’altra part de forma expressa i per escrit.
2. Per decisió judicial declaratòria de la nul·litat del conveni.
3. La pèrdua de la condició de col·legi major universitari per qualsevol motiu, que alhora comportarà la pèrdua de la condició de col·legi adscrit de la Universitat de Barcelona.
4. Qualsevol altra que contempli la normativa vigent d’aplicació.

**Desena .**

Aquest conveni iniciarà la seva vigència el dia de la seva signatura i tindrà una durada de (completar) des de la data de la seva signatura i es podrà renovar, de forma expressa i per escrit, per un màxim de 4 anys.

Aquest conveni constitueix l’acord complet de les parts en relació amb el seu objecte, i només podrà ser modificat per escrit, previ acord de les parts.

**Onzena .**

Amb la signatura del present conveni s’autoritzarà el Col·legi Major Universitari .......... a incloure el logotip de la UB en la documentació relativa al desenvolupament d’aquest acord, si bé prèviament, caldrà obtenir l’autorització prèvia i per escrit de Imatge Corporativa i Màrqueting de la Universitat de Barcelona, en la qual s’especificarà l’ús o usos pels quals s’atorga, així com el període de vigència.

**Dotzena .**

Es crearà una Comissió de Seguiment que estarà formada per ..... representants de la Universitat de Barcelona i per .... representants de ………………………..

Aquesta Comissió avaluarà i coordinarà les activitats i les relacions que afectin les dues institucions, vetllarà pel correcte desenvolupament del contingut del conveni.

**Tretzena .**

Les parts es comprometen a mantenir la confidencialitat de la informació que els sigui comunicada, o que obtinguin d'una altra manera en relació amb el present Conveni sense el consentiment previ i per escrit de l'altra part, llevat que expressament es digui el contrari. L'anterior obligació no afectarà a la informació que:

(A) sigui de domini públic (llevat que es trobi en domini públic com a conseqüència de l'incompliment de el present Conveni);

(B) estigui en possessió de la part que l'hagi rebut sense que hi hagi incomplert cap deure de confidencialitat; o

(C) hagi de ser revelada per disposició legal o administrativa

**Catorzena.**

Els responsables del tractament de les dades personals recollides en el present conveni de les persones representants així com de les persones de contacte que sigui necessari tractar per a la seva execució són cadascuna de les parts signatàries. Les dades de contacte dels responsables del tractament són les següents:

* UB (Secretaria General): Gran Via de les Corts Catalanes, 585, 08007 Barcelona i adreça de correu electrònic secretaria.general@ub.edu

.... : ............ L’altra part hauria d’indicar les dades de contacte en matèria de protecció de dades (poden ser les mateixes que constin en l’encapçalament del conveni)

La finalitat del tractament de les dades personals és la gestió, seguiment i execució del present conveni. La base jurídica per al tractament de les dades personals, d’acord amb l’art. 19 de l’LOPDGDD, és el compliment d’una missió realitzada en interès públic en el cas dels responsables del tractament de l’art. 77.1 de l’LOPDGDD, o la satisfacció d’un interès legítim del responsable del tractament en els altres casos. Les dades personals es conservaran durant el temps necessari per complir la finalitat per la qual han estat recollides i per determinar les possibles responsabilitats que se’n poguessin derivar. No es preveu la cessió de dades a tercers, tret que sigui obligació legal.

Les persones titulars de les dades tenen dret accedir-hi, sol·licitar-ne la rectificació, la supressió, l’oposició, la portabilitat o la limitació, mitjançant un escrit adreçat al responsable del tractament, a les adreces indicades anteriorment. Si consideren que els seus drets no s’han atès adequadament poden comunicar-ho al delegat de protecció de dades de les parts signatàries:

* UB: Gran Via de les Corts Catalanes, 585, 08007 Barcelona i adreça de correu electrònic protecciodedades@ub.edu
* .... : . En el cas que l’altra part tingui designat un delegat de protecció de dades, caldria incloure-hi les dades de contacte.

Les persones titulars de les dades també poden presentar una reclamació davant de l’autoritat de control de protecció de dades competent.

Les parts es comprometen a facilitar el contingut d’aquesta clàusula a les persones de contacte de la seva institució que participin en l’execució d’aquest conveni.

**Quinzena.**

El conveni subscrit podrà ser posat a disposició dels ciutadans en el corresponent Portal de Transparència en aplicació del que disposa la Llei 19/2014, de 29 de desembre, de Transparència, Accés i Bon Govern i la resta de normativa de desenvolupament.

I, en prova de conformitat amb tot el que s’hi ha exposat, les parts signen aquest conveni per duplicat en el lloc i la data que figuren més avall.

Barcelona, ...................

Per la Universitat de Barcelona Pel Col·legi Major Universitari

Joan Guàrdia Olmos xxxx

Rector Director/a